เก็บสามารถเข้าอวัยวะเพศชายได้มั้ยคับ
สวัสดีค่ะ เห็บเป็นปรสิตที่ดูดเลือดสัตว์และมนุษย์เป็นอาหาร โดนคนจะติดเห็บมาจากการสัมผัสสัตว์เลี้ยงที่มีเห็บ หรือจากการเดินผ่านไปสัมผัสบริเวณที่มีเห็บ เช่น พงหญ้า พุ่มไม้ และเมื่อเห็บติดมาก็มักซ่อนอยู่ในบริเวณที่อุ่นและชื้นตามร่างกาย เช่น รักแร้ ขาหนีบ เส้นผม รวมถึงในรูหู เป็นต้นโดยส่วนใหญ่ คนมักไม่รู้สึกตัวเมื่อถูกเห็บกัดในช่วงแรก แต่เมื่อถูกกัดไปสักระยะหนึ่งแล้ว เห็บจะเริ่มขยายตัวจนทำให้สังเกตเห็นได้ง่ายขึ้น เพราะเห็บจะยังคงอยู่ในบริเวณผิวหนังที่กัด ไม่ได้หนีหายไปเหมือนสัตว์หรือแมลงอื่นๆ และหากปล่อยไว้นานประมาณ 7-10 วันจนดูดเลือดเต็มที่แล้ว เห็บก็จะเลิกดูดเลือดและหลุดออกไปเอง แต่หากอยู่ในรูหู เห็บอาจมีโอกาสขยายพันธ์ุ และทำให้เกิดอาการต่างๆ คือเกิดหูอักเสบตามมาได้สำหรับอวัยวะเพศชายนั้น โอกาสที่เห็บจะเข้าไปอยู่ในท่อปัสสาวะเป็นไปได้ยาก เพราะขนาดตัวเห็บมีขนาดพอๆ หรือใหญ่กว่าขนาดรูท่อปัสสาวะ และเมื่อเห็บดูดเลือดแล้ว ก็จะมีขนาดตัวที่ใหญ่ขึ้นมาก ซึ่งเห็บก็จะไม่สามารถอาศัยอยู่ในท่อปัสสาวะได้ ดังนั้น จึงไม่พบเห็บเข้าไปในท่อปัสสาวะได้ แต่หากเป็นบริเวณรอบๆ โคนอวัยวะเพศชาย บริเวณอัณฑะ หัวหน่าว ก็มีโอกาสที่เห็บจะเกาะและดูดเลือดได้ค่ะ